《读方处士墓志挽诗题其后阎集贤承旨文赵翰直》
元代·方回

瑰文宝翰勒坚珉，薤露诸篇序更新。
凤阁鸾台三学士，羊裘鱼钓一诗人。
登金竞奋凌云笔，埋玉如瞻垫雨巾。
逢掖的过二千石，九原不死气如神。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。